આંબાવાડી જૈન ઉપાશ્રયમાં આજે પણ સવારથી મોટી સંખ્યામાં ઉમટી પડેલા લાખો શ્રદ્ધાળુઓએ મ.સા. ચંદ્રશેખરવિજયજીના અંતિમ દર્શન કર્યા હતા. પાલખીયાત્રા સહિતની ધાર્મિકવિધિ માટેની ઉછામણીમાં સૌપ્રથમ તેમની અંતિમ પૂજા માટે રૂા. ૧૧,૧૧,૧૧૧ની ઉછામણી બોલાઈ હતી. જ્યારે તેમના સંસારિક પરિવારજનોએ રૂા. ૪૧,૦૦,૧૧૧માં મહારાજ સાહેબના પાર્થિવદેહને પાલખીમાં બેસાડવાનો લાભ લીધો હતો. પાલખી યાત્રામાં મુખ્ય લોટી સહિતની નવ લોટીઓની રૂા. ૪૫.૩૦ લાખની ઉછામણી થઈ હતી. મુંબઈના શ્રદ્ધાળુ મોહનલાલ મંગળદાસના પરિવારે રૂા. ૨૧,૨૧,૧૨૧માં મ.સા.ની વરસીદાનનો લાભ લીધો હતો. આ ઉપરાંત દુણી, ચાર ધુપીયા, કાંધ, યાત્રામાં અબિલ ગુલાલ અને અનુકંપાની લાખોની રકમ બોલાઈ હતી. એટલું જ નહીં મહારાજ સાહેબના સ્મૃતિ મંદિર માટે કુસુમબેન હીરાલાલ શાહ (સમીવાળા)એ રૂા. ૧.૮૦ કરોડ અને સાધર્મીકભક્તિ માટે હિમાંશુભાઈ જયંતિલાલ શાહે રૂા. ૧.૧૧ કરોડનો ચડાવો ચઢાવ્યો હતો તેમજ પૂજ્યશ્રીના પાર્થિવદેહને અગ્નિદાહ આપવા માટે પણ બારડોલીના વસંતલાલ શાહ અને સંતોકચંદ્રજી જૈન પરિવારે રૂા. ૫,૫૫,૫૫,૫૫૫ની ઉછામણી બોલી હતી.